
Muzej na prostem – Rogaška Slatina in Afrodita – lekarna in čokoladnica v Olimju
1 dan, avtobus, torek, 4. april 2023

Odhod avtobusa ob:
· 7. uri, Vojnik, parkirišče pri cerkvi;
· Hudinja
· Celje po ustaljenih postajah do Štor

Vožnja mimo Šmarij pri Jelšah in Rogaške Slatine je kratka pot proti vzhodu, do Rogatca pod Donačko goro. Spoznamo utrip življenja nekoč na podeželju, kot se ga spomnite še mnogi. Je bilo pri vas tudi tako? Prvotna ideja o ohranitvi rojstne hiše pesnika Jožeta Šmita je z leti prerasla v največji lokalni muzej na prostem v Sloveniji, ki je bil leta 1997 nominiran za evropski muzej leta. Voden ogled muzeja na prostem Rogatec.

Nadaljujemo v Rogaški Slatini, ki slovi kot zdraviliško - steklarski kraj. V kraju deluje še eno priznano in poznano podjetje – Afrodita. Skupaj spoznamo njihovo delo in izdelke, ki so na našem trgu že več kot 30 let. Možnost nakupa njihovih izdelkov…

Po ogledu čas za malico iz avtobusa in nahrbtnika. Zapeljemo se do Podčetrtka in naprej v Olimje. V gradu, starem več kot tisoč let, deluje tretja najstarejša lekarna v Evropi. Tu deluje že od prihoda menihov pavlincev, ki so znanje o moči zdravilnih zeli širili daleč naokoli. Vstopimo v samostan in cerkev in se sprehodimo skupaj s patrom po zeliščnem vrtu. Le nekaj korakov vstran deluje čokoladnica, možnost za nakup sladkih dobrot.

Na koncu v Virštanju pozno kosilo. Prihod v večernih urah v Celje in Vojnik.
.

PROGRAM VKLJUČUJE: avtobusni prevoz, obisk samostana, lekarne in čokoladnice v Olimju, ogled muzeja v Rogatcu z vodenjem, kosilo, osnovno nezgodno zavarovanje na poti, vodenje in organizacijo izleta.

Doplačilo: pijača ob kosilu.



Prijave sprejemamo do ZASEDBE MEST NA AVTOBUSU. Zato prosimo, da se prijavite čimprej. 

Predsednica
Dragica Mirnik





Splošni pogoji so sestavni del programa.

